مێزە بریندارەکە
مێزە بریندارەکە () تابلۆیەکە، لە ساڵی ١٩٤٠ لەلایەن وێنەکێشی مەکسیکی-سوریالیستی، فریدا کالۆ کێشراوە. تابلۆکە لە ساڵی ١٩٥٥ ون بوو، بەڵام ئەوەی تابلۆیەکەی هێشتەوە ئەوە بوو کە وێنەکەی لە ساڵانی ١٩٤٠ هەروەها ١٩٤٤ گیرابوو. لە ساڵی ١٩٤٠، تابلۆیەکە بۆ یەکەم جار لە پێشانگای سووریالیزمی نێونەتەوەیی لە گالێریی ئنیس ئەمۆر لە مەکسیکۆ سیتی نماشیکرا، دواتر هەر لەو ساڵە لە پێشانگایەکی ئەڵمانیا نمایش کرایەوە. لە ساڵی ١٩٥٥، تابلۆیەکە لە پێشانگایەک لە وارسۆ ونبوو، هەر لەو دەمە بووە باسێکی جیهانیی و گەڕان بەدوای تابلۆیەکە دەستی پێکرد.

هەوڵی فرۆشتن 
لە حوزەیرانی ٢٠١٩، دەسەڵاتی مەکسیک فرمانی دەستگیرکردنی بۆ کەسێک لە ویلایەتی مۆرێلۆس دەرکرد، بەتۆمەتی هەوڵدان بۆ فرۆشتنی تابلۆیەکە. بەپێی بەڵگەکان ئەو کەسە خەریکی فرۆستنی تابلۆکە بووە لەبەرامبەر خانوویەک بە بەهای ٢٠ ملیۆن دۆلار لە ئاکاپولکۆ. دواتر دەسەڵاتداریی مەکسیکی ئەوەیان ئاشکراکرد، کە دەشێت پڕۆسەی فرۆشتنەکە ساختە بووبێت، ئەمەش لەبەر ئەوەی لایەنی فرۆشیار تابلۆیەکەی بەشێوەی فیزیکی نەخستبووەڕوو.

سەرچاوەکان 

تابلۆکانی فریدا کالۆ
ئاسک لە ھونەر